Mulți oameni din SUA și din America Latină
au crescut sărbătorind aniversarea călătoriei lui Cristofor Columb,
dar a fost el un explorator îndrăzneț ce a unit două lumi
sau un exploatator nemilos ce a introdus colonialismul și sclavia ?
Și chiar a descoperit America ?
Să-l aducem pe Columb pe banca acuzaților, în procesul „Istoria contra Columb” !
Liniște în sală ! Un moment, chiar trebuie să lucrez azi ?
(Tuse) Da, dle judecător.
Începând cu 1792, Ziua lui Columb a fost sărbătorită în SUA
pe 12 octombrie, data efectivă a aniversării.
Deși a fost declarată sărbătoare legală în 1934,
niciun stat nu e obligat s-o țină.
Serviciile publice se închid în numai 23 de state,
în timp ce tot mai multe state renunță s-o mai țină.
(Tuse) Ce păcat !
În anii '70, am mutat-o în a doua luni din octombrie,
ca să ne bucurăm de o mică vacanță de trei zile,
dar presupun că voi urâți sărbătorile.
Ce sărbătorim, de fapt ?
Dle judecător, toți am învățat la școală:
Cristofor Columb l-a convins pe regele Spaniei să-l trimită într-o misiune,
pentru a găsi o rută comercială mai bună spre India,
nu mergând spre est, pe uscat, ci navigând spre vest, în jurul globului.
Toți au zis că e o nebunie, convinși că Pământul e plat,
dar el știa mai bine.
În 1492, când a traversat oceanul, a descoperit ceva mai bun decât India:
un continent complet nou.
Prostii ! Cei educaţi știau că Pământul e rotund de pe vremea lui Aristotel.
Apoi, Columb n-a descoperit nimic. Continentul era deja locuit de milenii.
Nici măcar n-a fost primul european ajuns acolo.
Scandinavii colonizaseră Newfoundland cu aproape 500 de ani înainte.
Şi atunci de ce nu purtăm toți coifuri cu coarne ?
De fapt, nici ei nu purtau așa ceva. (Tuse)
Cui îi pasă ce făceau vikingii pe vremuri ?
Așezările lor n-au durat, dar ale lui Columb, da.
Veștile aduse de el în Europa s-au răspândit pretutindeni,
încurajând generații de exploratori și colonişti.
Fără el, nimeni n-ar fi azi aici.
Și din cauza lui, azi nu sunt aici milioane de amerindieni.
Ştiți ce-a făcut Columb în coloniile înființate ?
I-a luat prizonieri pe primii băștinași întâlniţi
şi și-a notat în jurnal cât de ușor îi poate cuceri și înrobi.
Ei, pe vremea aceea toți se luptau între ei.
Nu i-au povestit chiar băștinașii lui Columb
despre alte triburi ce atacau și lau prizonieri ?
Ba da, dar războaiele între triburi erau sporadice și limitate.
Sigur n-au nimicit 90% din populație.
De ce e aşa de importantă sărbătorirea lui ?
Dle judecător, călătoria lui Columb a fost o sursă de inspirație
pentru oamenii din întreaga Europă, simbolizând libertate și un nou început.
Descoperirea lui a oferit bunicilor și străbunicilor noștri
șansa de a veni aici și de a oferi o viață mai bună copiilor.
Nu merităm un erou care să amintească tuturor că țara noastră
a fost construită pe eforturile imigranților ?
Ce spuneți despre eforturile amerindienilor,
care au fost aproape exterminaţi și forțați să trăiască în rezervații
și ai căror descendenți încă suferă de pe urma sărăciei și discriminării ?
Cum puteți numi erou un om care a cauzat atât de multă suferință ?
Asta a fost demult.
Nu poţi judeca după standarde moderne o persoană din secolul al XV-lea.
Pe atunci lumea credea că răspândirea creștinismului și a civilizației peste tot
e o datorie morală.
De fapt, a fost un om rău chiar și după vechile standarde.
În timp ce conducea Hispaniola, a torturat și mutilat băștinașii
fiindcă nu-i aduceau suficient aur şi a vândut fetițe ca slave sexuale.
Era dur chiar şi cu propriii coloniști,
așa că a fost înlăturat de la putere și întemnițat.
Când misionarul Bartolomé de las Casas a vizitat insula, a scris:
„Între 1494 și 1508, au murit peste 3 milioane de oameni”
„din cauza războiului, sclaviei și mineritului. Cine va crede asta ?”
Nici eu nu cred statisticile astea.
Se ține și în alte feluri sărbătoarea ?
În unele țări din America Latină,
au aceeași sărbătoare cu alte nume, de pildă „Día de la Raza”.
Aici sărbătoresc mai degrabă culturile indigene și mixte
ce au au supraviețuit de-a lungul epocii coloniale.
Și în unele regiuni din SUA a fost redenumită,
drept „Ziua Amerindienilor” sau „Ziua Triburilor Băstinașe”,
iar festivităţile s-au schimbat şi ele.
Atunci de ce nu-i schimbați numele, dacă vă deranjează ?
Fiindcă e vorba de tradiție.
Oamenii de rând au nevoie de eroi și de mituri fondatoare.
Nu putem sărbători cum facem de-un secol, fără să ne îngropăm în studii amănunțite ?
Doar nu sărbătorim un genocid.
Tradițiile se schimbă și felul în care le păstrăm vii
vorbește despre valorile noastre.
O zi liberă pentru un judecător obosit nu face parte dintre aceste valori.
Tradițiile și sărbătorile sunt importante în toate culturile,
dar eroul de ieri poate deveni ticălosul de mâine,
pe măsură ce se dezvoltă valorile și cunoștințele istorice.
Să decidem ce înseamnă azi aceste tradiții stă la baza judecării istoriei.